Sonur Tonys Blairs tekinn fyrir ölvun á Leicester-torgi
Euan Blair, 16 ára sonur Tonys Blairs, forsætisráðherra Bretlands, var tekinn fyrir ölvun á Leicester-togi í Lundúnum í gærkvöldi. Drengurinn, sem hafði fagnað ásamt skólafélögum því að prófum var lokið, var einn og ósjálfbjarga er hann fannst skömmu fyrir miðnætti. Sjúkrabíll var kallaður á svæðið því óttast var um ástand drengsins, en ekki þurfti að senda hann á sjúkrahús. Þess í stað var Euan fluttur á lögreglustöðina í Charing Cross þar sem hann gaf upp rangt nafn og heimilsfang. Hins vegar komst lögreglan að því hver hann var en honum var sleppt án ákæru og keyrður heim til sín. Scotland Yard staðfesti í samtali við fjölmiðla að 16 ára drengur hefði verið tekinn ölvaður á torginu en sleppt án kæru. Euan kvaðst í dag miður sín yfir því að hafa gefið upp rangt nafn og heimilisfang og bað lögregluna afsökunar. Málið þykir hið vandræðalegasta fyrir forsætisráðherrann því hann hefur sagt að drukkið fólk sem er með hávaða á götum úti eftir að börum er lokað sé til skammar og ætti að vera sektað.
Euan Blair, 16 ára sonur Tonys Blairs, forsætisráðherra Bretlands, var tekinn fyrir ölvun á Leicester-togi í Lundúnum í gærkvöldi.
Var Euan fluttur á lögreglustöðina í Charing Cross þar sem hann gaf upp rangt nafn og heimilsfang.
Honum var sleppt án ákæru og keyrður heim til sín.
Málið þykir hið vandræðalegasta fyrir forsætisráðherrann.